ΓΡΑΠΤΗ ΕΡΩΤΗΣΗ E-0403/03

υποβολή: Alexandros Alavanos (GUE/NGL) προς την Επιτροπή

(17 Φεβρουαρίου 2003)

Θέμα: Ναρκωτικά και ελληνικές φυλακές

Σύμφωνα με την Έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας: An overview study: Assistance to drug users in European Union prison σχετικά με την χρήση ναρκωτικών στις φυλακές των κρατών μελών, προκύπτει ότι 15-20 % των φυλακισμένων στην Ευρωπαϊκή Ένωση έχει ή είχε προβλήματα με απαγορευμένα ναρκωτικά και ότι επιπλέον η χρήση ναρκωτικών κατά την κράτηση εντείνεται λόγω του ότι οι χρήστες τους τα θεωρούν ως μέσο κατά της ανίας, αλλά και για να συνηθίσουν την περιορισμένη ζωή της φυλακής, για να αντιμετωπίζουν τα άσχημα νέα από τον έξω κόσμο και να αντέχουν την επιθετικότητα.

Δεδομένου αφενός ότιπάρχει αύξηση των φυλακισμένων χρηστών και αφετέρου ότι η Ευρωπαϊκή Ένωση έχει συγκεκριμένους στόχους και πρόγραμμα για την αντιμετώπιση της τοξικομανίας, ερωτάται η Επιτροπή:πάρχει συγκεκριμένο πρόγραμμα δράσης για την αντιμετώπιση της χρήσης ναρκωτικών από τους φυλακισμένους· Ποια είναι η εμπειρία από τις χώρες μέλη· Ποιες είναι οι απόψεις της για το ελληνικό πρόγραμμα·

Απάντηση του κ. Vitorino εξ ονόματος της Επιτροπής

(2 Απριλίου 2003)

Το Σχέδιο Δράσης της Ένωσης για την καταπολέμηση των ναρκωτικών 2000 — 2004 προβλέπει την παροχή ευρέως φάσματος θεραπευτικώνπηρεσιών για χρήστες ναρκωτικών, καθώς και για τους τοξικομανείς που επιθυμούν να απεξαρτηθούν σε εύλογο χρονικό διάστημα. Ζητά επίσης από τα κράτη μέλη να εντείνουν τις προσπάθειές τους για τη θέσπιση μέτρων σχετικά με τη μείωση των ασθενειών στις φυλακές και στους αποφυλακισμένους.

Οι φυλακισμένοι αποτελούν μία από τις βασικές ομάδες-στόχους, εφόσονψηλό ποσοστό των φυλακισμένων είναι χρήστες ναρκωτικών. Σύμφωνα με τα πλέον πρόσφατα στοιχεία από την ετήσια έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ) 2002, όπου γίνεται ειδική μνεία στη χρήση ναρκωτικών στις φυλακές, η διάδοση της χρήσης ναρκωτικών κυμαίνεται μεταξύ 29 % και 86 % των τροφίμων. Το ποσοστό των ενδοφλέβιων χρηστών φθάνει μέχρι 69 %, ενώ αναφέρεται ότι 34 % έκαναν ενδοφλέβια χρήση στις φυλακές.

Παρότι δενπάρχει ειδικό κοινοτικό πρόγραμμα για τα ναρκωτικά και τις φυλακές, η Επιτροπή δημιούργησε δίκτυα που αναπτύσσουν τις δραστηριότητες αυτές μέσω του κοινοτικού προγράμματος για την πρόληψη των ναρκωτικών.

Επίσης, μια απόφαση των εκπροσώπων των κρατών μελών, σε συνεδρίασή τους στο πλαίσιο του Συμβουλίου, σχετικά με τη μεταχείριση των χρηστών ναρκωτικών στις φυλακές, εκδόθηκε τον Φεβρουάριο του 2003. Η απόφαση αυτή καλεί τα κράτη μέλη ναποστηρίξουν τις διάφορες αρχές που συνδέονται με τη χρήση ναρκωτικών στις φυλακές. Στις αρχές αυτές περιλαμβάνεται, μεταξύ άλλων, ότι τα κράτη μέλη θα πρέπει να δώσουν απόλυτη προτεραιότητα στο να κρατηθούν τα ναρκωτικά έξω από τις φυλακές και στο να παρέχουν στους εγκλείστους τοξικομανείς πρόσβαση στις κοινωνικέςπηρεσίες, τιςγειονομικέςπηρεσίες καθώς και τιςπηρεσίες αποκατάστασης που παρέχονται στους μη έγκλειστους τοξικομανείς.

Το σύστημα για την οργάνωση τωνπηρεσιών ποικίλει από το ένα κράτος μέλος στο άλλο, ενώ τα περισσότερα έχουν οργανώσειπηρεσίες για την καταπολέμηση των ναρκωτικών στις φυλακές και/ή προσφέρουν στους τοξικομανείς θεραπεία απεξάρτησης ως εναλλακτική της έκτισης της ποινής τους.

Βάσει των πληροφοριών από το ΕΚΠΝΤ απορρέει ότι η ισχύουσα ελληνική νομοθεσία επιτρέπει να παρέχονται τέτοιου είδουςπηρεσίες στους τοξικομανείς στις φυλακές. Η Επιτροπή εκφράζει την ικανοποίησή της για πρωτοβουλίες που αναλήφθηκαν στον τομέα αυτό, όπως το ολοκληρωμένο πρόγραμμα για την ψυχολογική αποκατάσταση των εξαρτημένων από ναρκωτικά γυναικών κρατουμένων στη φυλακή του Κορυδαλλού και τις παρεμβάσεις για τη μείωση της ζήτησης από το ΚΕΘΕΑ, την μονάδα απεξάρτησης τοξικομανών του Ψυχιατρικού Νοσοκομείου Αττικής, τους Ανώνυμους Ναρκομανείς, τους Γιατρούς χωρίς Σύνορα — Ελλάδα και τους Γιατρούς του Κόσμου — Ελλάδα. Η Επιτροπή εκφράζει επίσης την ικανοποίησή της για την σύσταση των κέντρων απεξάρτησης τοξικομανών κρατουμένων, το πρώτο από τα οποία άρχισε να λειτουργεί τον Σεπτέμβριο του 2002 στον Ελαιώνα.